Document ID: 31981R2134

KOMISSION ASETUS (ETY) N:o 2134/81,
annettu 28 päivänä heinäkuuta 1981,
eläinten ruokintaan tarkoitetulle rasvattomalle maidolle annettavan tuen myöntämistä koskevista yksityiskohtaisista säännöistä annetun asetuksen (ETY) N:o 1105/68 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna Kreikan liittymisasiakirjalla, ja erityisesti sen 10 artiklan 3 kohdan,
sekä katsoo, että
komission asetuksen (ETY) N:o 1105/68(), sellaisena kuin se on viimeksi muutettuna asetuksella (ETY) N:o 1645/78(), 5 a artiklassa säädetään tuen myöntämisen yksityiskohtaisista säännöistä, jos meijeri käyttää tuottamaansa rasvatonta maitoa ainoastaan omien eläintensä ruokintaan; on perusteltua rinnastaa edellä mainittuun sellainen tapaus, jossa meijeri antaa navettansa koko meijerin tuottaman rasvattoman maidon määrän eläinten ruokintaan käyttämän kolmannen osapuolen käyttöön,
samassa yhteydessä on syytä korjata asetuksen (ETY) N:o 1105/68 saksalaisessa toisinnossa oleva virhe, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 1105/68 5 a artiklan 1 kohtaan alakohta seuraavasti:
"Meijerin omiin eläimiin rinnastetaan ne eläimet, joita kolmas osapuoli pitää meijerin rakennuksissa ja joiden ruokintaan tämä kolmas osapuoli käyttää tehdyn sopimuksen mukaisesti koko meijerissä tuotetun rasvattoman maidon määrän."
2 artikla
Korvataan asetuksen (ETY) N:o 1105/68 saksankielisessä toisinnossa 1 artiklan 9 kohdassa sanat "Artikel 4 bis 8" sanoilla "Absätze 4 bis 8".
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä heinäkuuta 1981.

Labels: 17
6